เป็นเรื่อง!! กกพ.ส่อเลื่อนจับฉลากโซลาร์ภาครัฐเฟสแรก 600 เมกะวัตต์
เป็นเรื่อง!! กกพ.ส่อเลื่อนจับฉลากโซลาร์ภาครัฐเฟสแรก 
14 ธ.ค. 2558

แหล่งข่าวจากวงการพลังงาน เปิดเผยว่า การจับฉลากเพื่อรอรับสิทธิ์สำหรับโครงการ “โซลาร์ฟาร์ม” ของส่วนราชการและสหกรณ์ภาคการเกษตร ในวันพรุ่งนี้ (15 ธ.ค.) อาจถูกเลื่อนออกไปก่อน เนื่องจากเกิดปัญหาขัดข้องทางเทคนิคด้านการประมูลบางประการ
ทั้งนี้ มีการเปิดเผยว่า ขณะนี้เสียงส่วนใหญ่ของที่ประชุมคณะกรรมการกำกับกิจการพลังงาน หรือ กกพ. กว่าร้อยละ 90 มีความต้องการให้เลื่อนการจับฉลากออกไปก่อน ซึ่งจากเดิมกำหนดให้มีขึ้นในวันที่ 15 ธันวาคม 2558 หลังได้ประกาศผู้ผ่านคุณสมบัติไปเมื่อ วันที่ 11 ธันวาคม ที่ผ่านมา
อย่างไรก็ตาม หากมีความคืบหน้าอย่างไรเกี่ยวกับประเด็นดังกล่าว ทางเว็บไซต์ข่าวหุ้นธุรกิจจะรายงานให้ทราบต่อไป